294 Junta de Ciències Naturals de Barcelona 



material per a l'estudi de nostra fauna entomològica i obtenir 

 una representació genuïna dels insectes de Catalunya. 



En empendre l'estudi d'un grup qualsevol és del tot neces- 

 sària la comparació de les formes indígenes amb les d'altres 

 faunes pera cercar llurs relacions; la qual cosa exigeix la for- 

 mació de col•leccions de tipus de comparació. El criteri con- 

 trari i molt generalitzat fins ara, ha estat una de les causes del 

 nostre retràs en el coneixement de l'Entomologia. 



Seguint la nova orientació, cada grup d'insectes catalans 

 tindrà al nostre Museu un lloc de banda on hi haurà aquelles 

 formes de fora de Catalunya que tinguin relació amb els nostres 

 estudis. D'aquesta manera, en formar-se les col•leccions ento- 

 mològiques catalanes, creixerà paral•lelament la col•lecció ento- 

 mològica general. 



Entre els principals nuclis que integren la col•lecció entomo- 

 lògica del Museu són dignes d'esmentar- se els següents: 



Col•lecció de Lepidòpters catalans. — Aquesta 

 sèrie és dipositada a la secció entomològica del Museu i comprèn 

 un nombre respectable de formes catalanes formada per nosaltres 

 des de l'any 1907 amb exemplars recollits a Catalunya. Es divi- 

 dida en dues seccions: Lepidòpters diürns (Rhopalocera) i Le- 

 pidòpters nocturns (Heterocera). La primera secció és sens dubte 

 la col•lecció més important de Papellones catalanes. Està con- 

 tinguda en 50 caixes, representant unes 170 espècies amb més 

 de 250 formes. Entre els nombrosos exemplars de cada forma hi 

 ha representats des dels tipus de la plana fins aquells de les loca- 

 litats més enlairades del Pireneu. Així del gènere Melitaea, un 

 dels que atreuen més l'interès dels entomòlegs per la plasticitat 

 de ses espècies en adaptar-se al medi on viuen, en veiem llargues 

 rengleres, i hom pot fer-se càrrec de la variabilitat que es pro- 

 dueix en els diversos ambients on se troben. 



Demés la col•lecció de sèries d'una mateixa espècie recollida 

 en diferents èpoques de l'any permet l'estudi de les variacions 

 estacionals i fins contribuir a l'esclariment d'alguns problemes 

 biològics no resolts encara. Per les condicions excepcionals de 

 la baixa Catalunya, sembla que algunes espècies no ens deixen 

 de visitar tot l'any; però si seguim de prop la vida d'aquests 

 insectes veurem que no sempre són els mateixos i que a les 



